**2. VELIKONOČNA – BELA NEDELJA, NEDELJA BOŽJEGA**

**USMILJENJA, 7. 4. 2024**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK  SOBOTA  NEDELJA | 8.4.  9.4.  10.4.  11.4.  12.4.  13.4.  14.4. | sv. MAKSIM in TIMOTEJ, mučenca  sv. MAKSIM ALEKSANDRIJSKI, škof  sv. DOMNIJ (Domen), škof in mučenec  sv. STANISLAV, škof in mučenec  sv. JULIJ I., papež  sv. MARTIN I., papež in mučenec  sv. TIBURCIJ, VALERIJAN, MAKSIM, mučenci |

**Danes teden:**

**3. VELIKONOČNA NEDELJA**

V sredo obhajamo god svetega Stanislava, škofa in mučenca. Rodil se je plemiškim staršem v Szczepanowu na Poljskem. Šolal se je v Gnieznu in bil izvoljen za škofa v Krakovu. Od vse duhovščine je bil edini, ki je obsodil krute navade kralja Boleslava II. Ko se Boleslav kljub temu ni pokesal, ga je Stanislav izobčil iz Cerkve. Ko Boleslavu ni uspelo nagovoriti niti enega izmed svojih ljudi, da bi ubil škofa, ga je poiskal sam in ga med darovanjem svete maše 8. aprila 1079 zabodel do smrti. Stanislav je postal zavetnik poljskega naroda, češčen tudi v sakralni glasbi in poeziji. Latinska himna Gaude, Mater Polonia (Raduj se, Mati Poljska) časti Stanislava kot mučenca, ki je dal življenje za osvoboditev Cerkve od vseh posvetnih oblasti.

**Ob koncu današnje slovesne romarske svete maše bo darovanje za potrebe cerkve. Čim prej želimo urediti novo fasado župnišča, saj nam deževno vreme zamaka stene kar povzroča nastajanje plesni na notranjih površinah v župnišču. Hkrati želimo stavbo tudi toplotno izolirati, da se bodo dejavnosti župnije v zimskem času izvajale v bolj prijaznih prostorih in bo poraba kurilnega olja manjša. Že v naprej se vam najlepše zahvaljujemo za vsak vaš dar. Bog lonaj. Po maši so pridne gospodinje iz naše župnije na trgu pred cerkvijo pripravile skromno pogostitev. Povabljeni, da se še za trenutek zadržite med nami ob današnjem čudovitem dnevu.**

**V soboto, 13. aprila je reden verouk. Po njem je sestanek za starše prvoobhajancev.**

**V tednu od 14. 4. do 21. aprila 2024 obhajamo Teden molitve za nove duhovne poklice. Geslo tedna je: »Prosite Gospoda žetve«. Za vsak dan je določeno posebno razmišljanje in prošnje za vse potrebe.**

Svete maše:

**BELA NEDELJA, 7. 4. ob 10 h + Tončkovi, Vrh 4**

**SOBOTA, 13. 4. ob 9 h + Jožefa Jereb, Žirovski vrh**

**NEDELJA, 14. 4. ob 9 h + Škrbinetovi, Žirovski vrh**